CHOW รูดกว่า 10% หลังกำไร Q2/59 วูบ!
CHOW รูดกว่า 10% หลังกำไร Q2/59 วูบ เหลือ 2.25 ลบ.จาก 35.08 ลบ.ใน Q2/58 ล่าสุด ณ เวลา 10.45 น. ราคาอยู่ที่ 6.20 บาท ลบ 0.70 บาท หรือ 10.14% สูงสุดที่ 6.30 บาท ต่ำสุดที่ 5.80 บาท มูลค่าซื้อขายที่ 15.11 ล้านบาท
16 ส.ค. 2559

ผู้สื่อข่าวรายงานว่า ราคาหุ้นบริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 10.45 น. ราคาอยู่ที่ 6.20 บาท ลบ 0.70 บาท หรือ 10.14% สูงสุดที่ 6.30 บาท ต่ำสุดที่ 5.80 บาท มูลค่าซื้อขายที่ 15.11 ล้านบาท ขณะที่ดัชนีตลาดหุ้นไทยโดยรวมบวก 0.29%

โดย CHOW รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 2.25 ล้านบาท หรือมีกำไรสุทธิ 0.004 บาทต่อหุ้น ลดลง 94% จากช่วงเดียวกันของปีก่อนที่มีกำไรสุทธิ 35.08 ล้านบาท หรือมีกำไรสุทธิ 0.051 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้ลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 51.07 ล้านบาท หรือ 0.06 บาทต่อหุ้น เพิ่มขึ้น 188% จากช่วงเดียวกันของปีก่อนที่มีกำไรสุทธิ 17.73 ล้านบาท หรือ 0.02 บาทต่อหุ้น